આ ઉપરાંત આગામી બે દિવસ દરમિયાન ગુજરાતના દરિયાકિનારાના વિસ્તારો પર અતિભારે અને અંતરિયાળ વિસ્તારમાં ભારે વરસાદની સંભાવના છે. હવામાન વિભાગે માછીમારો માટે પણ ચેતવણી જાહેર કરતા કહ્યું છે કે શનિ અને રવિ દરમિયાન દરિયામાં કરન્ટ રહે એવી શક્યતા હોવાથી સોમવાર સુધી માછીમારોને દરિયો ખેડવાનું ટાળે એ હિતાવહ છે. આ દરમિયાન આજે સવારથી જ રાજકોટ સહિત સૌરાષ્ટ્રના મોટા ભાગના વિસ્તારોમાં વરસાદના ભારે ઝાપટાં ચાલુ રહ્યા છે.